
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1906 

22 Δεκεμβρίου 2003 

Το παρόν ΦΕΚ επανεκτυπώθηκε λόγω λάθους στην ημερομηνία του ΦΕΚ. 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για την κά¬ 
λυψη δανείου του Οργανισμού Σχολικών Κτιρίων 

Α.Ε. (ΟΣΚ) ποσού 80.000.000 ευρώ. 

Τεχνικές προδιαγραφές ήδη κυκλοφορούντων οχημά¬ 
των που διενεργούν εθνικές μεταφορές ορισμένων 


κατηγοριών επικινδύνων εμπορευμάτων. 2 

Κανονισμός Ειδικών Αδειών για την παροχή Ταχυδρο- 
μικών Υπηρεσιών. 3 


ΑΠΟΦΑΣΕΙ Σ 

Αριθ. 2/66308/0025 (1) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων (ΕΙΒ) για την κάλυψη 
δανείου του Οργανισμού Σχολικών Κτιρίων Α.Ε. (ΟΣΚ) 
ποσού 80.000.000 ευρώ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α712.7.95). 

2. Την απόφαση της Διυπουργικής Επιτροπής του άρ¬ 
θρου 5του Ν. 2322/95 (συνεδρίαση 60 της 10.12.2003). 

3. Το 80419/ΔΕΚ01528/1.12.2003 έγγραφο της Διεύ¬ 
θυνσης ΔΕΚΟ του Τομέα Οικονομίας του Υπουργείου Οι¬ 
κονομίας και Οικονομικών. 

4. Την 231/25.11.2003 απόφαση του Διοικητικού Συμ¬ 
βουλίου του ΟΣΚ. 

5. Το 12.00/28551/26.11.2003 έγγραφο του ΟΣΚ. 

6. Το από 25.11.2003 έγγραφο της Ευρωπαϊκής Τράπε¬ 
ζας Επενδύσεων (ΕΙΒ). 

7. Την κοινή απόφαση του Πρωθυπουργού και του 
Υπουργού Οικονομίας και Οικονομικών 1065956/863/ 
Α0006/15.7.2003 «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 985Β'/ 
16.7.2003). 

8. Το Προεδρικό Διάταγμα 81/21.3.2002 (ΦΕΚ 57/Α') 
«Συγχώνευση των Υπουργείων Εθνικής Οικονομίας και 


Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

I. Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων (ΕΣΒ) για την με¬ 
ταξύ αυτής και του Οργανισμού Σχολικών Κτιρίων Α.Ε. 
(ΟΣΚ) σύναψη δανείου ποσού ογδόντα εκατομμυρίων 
(80.000.000) ευρώ με σκοπό τη χρηματοδότηση επενδυ¬ 
τικού προγράμματος που αφορά στην εξάλειψη της δι- 
πλοβάρδιας, στην ποιοτική αναβάθμιση των σχολικών κτι¬ 
ρίων στην Αττική και στον εξοπλισμό των σχολικών μονά¬ 
δων της Επικράτειας. 

Με την εγγύηση αυτή το Ελληνικό Δημόσιο αναλαμβά¬ 
νει να εξοφλήσει τις υποχρεώσεις του ΟΣΚ που απορρέ¬ 
ουν από τη σύμβαση του δανείου που θα υπογράφει με¬ 
ταξύ αυτού και της Ευρωπαϊκής Τράπεζας Επενδύσεων 
(ΕΙΒ), σε περίπτωση καθυστέρησης εξόφλησης ληξιπρό- 
θεσμης δόσης ή τόκων εκ μέρους του ΟΣΚ. 

II. Καθορίζουμε προμήθεια υπέρ του Δημοσίου 0,5% για 
την παρεχόμενη εγγύησή του, η οποία θα υπολογίζεται 
και θα αποδίδεται σε αυτό από τον ΟΣΚ σύμφωνα με τα 
οριζόμενα στο έγγραφο μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. οικ. 73799/3620 (2) 

Τεχνικές προδιαγραφές ήδη κυκλοφορούντων οχημάτων 
που διενεργούν εθνικές μεταφορές ορισμένων κατη¬ 
γοριών επικινδύνων εμπορευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 84, παρ. 2 του Κώδικα Οδικής Κυκλοφο¬ 
ρίας (Κ.Ο.Κ.) που κυρώθηκε με τον Ν. 2696/1999 (Α'57). 

β) Των άρθρων 1 και 3 του Ν. 1338/1983 (Α' 34) «Εφαρ¬ 
μογή του Κοινοτικού Δικαίου», όπως ισχύει. 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α' 137) που προστέθηκε με το άρθρο 

27 του Ν. 2081 /92 (ΑΊ 54) και ανπκαταστάθηκε από το άρ¬ 
θρο Ι,παρ. 2ατου Ν. 2469/1997 (Α'38). 

δ) Του Π.Δ. 104/1999 (Α' 113) «Προσαρμογή της Ελλη¬ 
νικής Νομοθεσίας προς τις διατάξεις της οδηγίας 
94/55/ΕΚ της 21ης Νοεμβρίου 1994 για την προσέγγιση 
των νομοθεσιών των κρατών μελών σχετικά με τις οδικές 
μεταφορές επικίνδυνων εμπορευμάτων». 

ε) Της Φ2/21099/1700/2000 (Β' 509) κοινής υπουργικής 
απόφασης «Τροποποίηση του Π.Δ. 104/99 “Προσαρμογή 
της Ελληνικής Νομοθεσίας σε συμμόρφωση με τις διατά¬ 
ξεις της οδηγίας 94/55/ΕΚ της 21ης Νοεμβρίου 1994 για 
την προσέγγιση των νομοθεσιών των κρατών μελών σχετι¬ 
κά με τις οδικές μεταφορές επικινδύνων εμπορευμάτων” 
σε συμμόρφωση με τις διατάξεις της οδηγίας 96/86/ΕΚ.» 

στ) Της 21736/2092/99/2001 (Β' 1232) κοινής υπουργι¬ 
κής απόφασης «Προσαρμογή προς τις διατάξεις της οδη¬ 
γίας 1999/47/ΕΚτης Επιτροπής της 21ης Μάίου 1999 για 
δεύτερη προσαρμογή στην τεχνική πρόοδο της οδηγίας 
94/55/ΕΚ του Συμβουλίου για την προσέγγιση των νομο¬ 
θεσιών των κρατών μελών σχετικά με τις οδικές μεταφο¬ 
ρές επικίνδυνων εμπορευμάτων". 

ζ) Τις παρ. 3, 4 και 9 του άρθρου 6 της 73368/3230/ 
00/2001 (Β' 549/2002) κοινής υπουργικής απόφασης 
«Τροποποίηση του Π.Δ. 104/99 και προσαρμογή της Ελ¬ 
ληνικής νομοθεσίας προς τις διατάξεις της οδηγίας 
2000/61/ΕΚ του Ευρωπαϊκού Κοινοβουλίου και του Συμ¬ 
βουλίου της 10ης Οκτωβρίου 2000 που τροποποιεί την 
οδηγία 94/55/ΕΚ για την προσέγγιση των νομοθεσιών των 
κρατών μελών σχετικά με τις οδικές μεταφορές επικίνδυ¬ 
νων εμπορευμάτων». 

2. Την ανάγκη καθορισμού τεχνικών προδιαγραφών 
που πρέπει να πληρούνται για την χορήγηση πιστοποιητι¬ 
κού ΑϋΠ από τα ήδη κυκλοφορούντο οχήματα που διε¬ 
νεργούν εθνικές μεταφορές ορισμένων κατηγοριών επι¬ 
κινδύνων εμπορευμάτων, είτε μικρών ποσοτήτων είτε το¬ 
πικού χαρακτήρα. 

3. Την απόφαση 2003/635/ΕΚ 1 της Επιτροπής των Ευρω¬ 
παϊκών Κοινοτήτων της 20ης Αυγούστου 2003 με την 
οποία επιτρέπεται στα κράτη μέλη να εκδώσουν ορισμέ¬ 
νες παρεκκλίσεις σύμφωνα με την οδηγία 94/55/ΕΚ όσον 
αφορά τις οδικές μεταφορές επικινδύνων εμπορευμάτων. 

4. Ότιτο κείμενο της Συμφωνίας ΑϋΒ έχειτροποποιηθεί 
από την ΟΕΕ/ΗΕ και αναμένεται σύντομα να εναρμονιστεί 
η Εθνική Νομοθεσία στο νέο κείμενο της Συμφωνίας εν¬ 
σωματώνοντας τις οδηγίες 2001/7/ΕΚ και 2003/28/ΕΚ 
όταντα παραρτήματα των οδηγιών αυτών μεταφραστούν 
στις επίσημες γλώσσες της ΕΚ και δημοσιευτούν στην 
επίσημη εφημερίδα των ΕΚ (όπου καταργείται η υπάρ- 
χουσα αρίθμηση με βάση τα περιθωριακά και αντικαθί¬ 
σταται από κεφάλαια και παραγράφους), οπότε πρέπει να 
υπάρξει με την παρούσα απόφαση η απαραίτητη αναφο¬ 
ρά με βάση τη νέα μορφοποίηση της Συμφωνίας ΑϋΗ. 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

ΑΡΘΡΟ 1 
Ορισμοί 

1. Μεταφορά επικινδύνου εμπορεύματος τοπικού χα¬ 
ρακτήρα των κατηγοριών που αναφέρονται στο παρακά- 

1 ΕΕ ί 221,04/09/2003, σ. 17 


τω άρθρο 2 της παρούσας, ορίζεται η μεταφορά που διε- 
νεργείται στα όρια του νομού της διοικητικής μονάδας 
της έδρας του οχήματος και προς οποιοδήποτε σημείο 
όμορου και αντίστροφα. 

Όμοροι νομοί για την εφαρμογή της παρούσας θεω¬ 
ρούνται: 

α. Όσοι έχουν κοινά χερσαία σύνορα 
β. Για την περίπτωση των νησιών, τα νησιά που συνδέο¬ 
νται απευθείας ακτοπλοϊκά. 

γ. Οι νομοί που συνδέονται μεταξύ τους με τεχνικά μέ¬ 
σα (γέφυρες, σήραγγες), 
δ. Όλοι οι νομοί της Κρήτης, 
ε. Ο νομός Πιερίας με τον νομό Θεσσαλονίκης, 
στ. Ο νομός Αττικής με το νομό Εύβοιας, 
ζ. Ο νομός Καβάλας με τον νομό Θεσσαλονίκης. 

2. Μικρή ποσότητα μεταφερομένου επικινδύνου εμπο¬ 
ρεύματος των κατηγοριών που αναφέρονται στο παρα¬ 
κάτω άρθρο 2 της παρούσας, ορίζεται η ποσότητα που 
δεν υπερβαίνει τα 5500 λίτρα. 

ΑΡΘΡΟ 2 

Χορηγείται πιστοποιητικό ΑΘΒ στα οχήματα που έχουν 
λάβει άδεια κυκλοφορίας έως την 31.12.2001 και διενερ¬ 
γούν εθνικές μεταφορές είτε μικρών ποσοτήτων είτε το¬ 
πικού χαρακτήρα όπως αυτά καθορίζονται στο άρθρο 1, 
των εξής κατηγοριών επικινδύνων εμπορευμάτων: 


κλάση θερμοκρασία Κωδικοί υλών ονομασία 
ΑΘΒ σχεδιασμού 
° θ 


3 

31 

1202 

Πετρέλαιο 

3 

31 

1268 

Προϊόντα πετρελαίου 

3 

31 

1223 

Κηροζίνη 

3 

31 

1863 

Καύσιμα αεροπορίας 

3 

31 

2614 

Μεθαλυλική αλκοόλη 

3 

31 

1212 

Ισοβουτανόλη 

3 

3 

1203 

Βενζίνη 

3 

23 α 

1170 

Αιθυλική αλκοόλη 
(οινόπνευμα) 

3 

3 ό 

1090 

Ακετόνη 

3 

3 ό 

1193 

Μεθυλ-αιθυλ-κετόνη 

3 

3 ό 

1245 

Μεθυλ-ισοβ-κετόνη 

3 

3 ό 

1294 

Τολουόλιο 

3 

3 ό 

1208 

Κανονικό εξάνιο 

3 

17 ό 

1230 

Μεθανόλη 

8 

46 

3262 

Ασβέστης 
(υδροξ. ασβέστου) 

9 

20 

3257 

Υγρή άσφαλτος 


εφόσον: 

1. Τα οχήματα πληρούν τις απαιτήσεις των περιθωρια¬ 
κών 220 510 έως και 220 540 σύμφωνα με τον πίνακα του 
περιθωριακού 220 500 (ΑϋΒ 2001/2003: κεφαλαίου 9.2, 
τμήματα: 9.2.1 έως και 9.2.6) του Παραρτήματος Β της 
94/55/ΕΚ με τις ακόλουθες παρεκκλίσεις: 

1.1. τηρούνται οι απαιτήσεις του περιθωριακού 220 521 
(ΑϋΒ 2001/2003: σημείο 9.2.3.2) εφόσον το όχημα είναι 
εξοπλισμένο με σύστημα αντί-μπλοκαρίσματος των τρο¬ 
χών (ΑΒ3) εκ κατασκευής, 

1.2. διαθέτουν σύστημα πέδησης αντοχής όπως ορίζε¬ 
ται στο περιθωριακό 220 522 σημείο 1 (ΑϋΒ 2001/2003: 
σημείο 9.2.3.3.1.) χωρίς όμως να είναι υποχρεωτική η εκ- 

πλήρωση των απαιτήσεωντων σημείων 2 έως και 3 του πε¬ 
ριθωριακού 220 522 (ΑϋΒ 2001/2003: σημεία 9.2.3.3.2.- 

9.2.3.3.3.), 

1.3. αντί των διατάξεων του περιθωριακού 220 514, δύ- 
ναται η ηλεκτρική παροχή στον ταχογράφο να παρέχεται 
με μπαριέρα ασφαλείας συνδεδεμένη απευθείας στον 
συσσωρευτή και 

1.4. αντί των διατάξεων του περιθωριακού 220 517, δύ- 
ναται ο ηλεκτρολογικός εξοπλισμός του μηχανισμού ανύ¬ 
ψωσης του άξονα του φορείου να είναι τοποθετημένος 
στο σημείο που έχει τοποθετηθεί από τον κατασκευαστή 
του οχήματος και πρέπει να προφυλάσσεται με κατάλλη¬ 
λο κιβώτιο με μονωτικό κάλυμμα. 

2. Οι σταθερές δεξαμενές (οχήματα - δεξαμενές) να 
έχουν προσαρμοσθεί σύμφωνα με τα ακόλουθα: 

2.1. Πληρούν τα απαιτούμενα επίπεδα ασφαλείας κατά 
τους ελέγχους που προβλέπονται στα περιθωριακά: 

• 211.151 (ΑϋΒ 2001/2003: σημείο θ.8.2.4.2), 

• 211.152 (ΑΩΒ 2001/2003: σημείο θ.8.2.4.3), 

• 211.153 (ΑΩΒ 2001/2003: σημείο θ.8.2.4.4) και 

• 211.154 (ΑϋΒ 2001/2003: σημείο θ.8.2.4.5). 

2.2. Έχουν ελάχιστο πάχος περιβλήματος 3 πιπι για δε¬ 
ξαμενές με διαμερίσματα χωρητικότητας έως 3500 II και 
τουλάχιστον 4 πιπι μαλακού χάλυβα για δεξαμενές με δια¬ 
μερίσματα χωρητικότητας έως 6000 Ιΐ ανεξαρτήτως τύ¬ 
που και αντίστοιχου πάχους χωρισμάτων. 

2.3. Με υλικό κατασκευής αλουμίνιο ή άλλο μέταλλο 
οφείλουν να είναι σύμφωνες με πάχος και λοιπές προδια¬ 
γραφές που αναφέρονται στα κατασκευαστικά σχέδια 
που έχουν εγκριθεί από την αρμόδια αρχή της χώρας 
προηγούμενης κυκλοφορίας. Εφόσον δεν διατίθενται κα¬ 
τασκευαστικά σχέδια οφείλουν να είναι σύμφωνα με τις 
προδιαγραφές που προβλέπονται στο περιθωριακό 211 
127 (ΑϋΒ 2001 /2003: σημείο 6.8.2.1.17) 

2.4. Πληρούν τις απαιτήσεις των περιθωριακών: 

• 211.128, 

• 211 129 (ΑΩΒ 2001/2003: σημείο 6.8.2.1.28) «προ¬ 
στασία των εξαρτημάτων του άνω μέρους», 

• 211 130 (ΑϋΒ 2001/2003: σημείο 6.8.2.2.1) και 211 
131 (ΑΩΒ 2001/2003: σημείο 6.8.2.2.2) «είδη εξοπλισμού 
δεξαμενής». 

3. Ειδικότερα και εφόσον πληρούνται τα παραπάνω: 

3.1. Οι σταθερές δεξαμενές (οχήματα-δεξαμενές), οι 
αποσυναρμολογούμενες δεξαμενές και τα οχήματα-συ- 
στοιχίες που έχουν ταξινομηθεί για πρώτη φορά στην χώ¬ 
ρα μας από 1ης Ιανουάριου 1978 μέχρι 31ης Δεκεμβρίου 
1984 πρέπει για να συνεχίσουν να κυκλοφορούν μετά την 
31 Δεκεμβρίου 2004, να είναι σύμφωνες με τις διατάξεις 
της ένδειξης περιθωριακού 211 127 (5) (ΑϋΒ 2001/2003: 
σημείο 6.8.2.1.20) που εφαρμόζονται απάτην 1η Ιανουά¬ 
ριου 1990 σχετικά με το πάχος των τοιχωμάτων και την 
προστασία από καταστροφή. 

3.2. Οι σταθερές δεξαμενές (οχήματα-δεξαμενές), οι 
αποσυναρμολογούμενες δεξαμενές και τα οχήματα-συ- 
στοιχίες που έχουν ταξινομηθεί για πρώτη φορά στην χώ¬ 
ρα μας από 1ης Ιανουάριου 1985 μέχρι 31.12.2001 πρέπει 
για να συνεχίσουν να κυκλοφορούν μετά την 31 Δεκεμ¬ 
βρίου 2010, να είναι σύμφωνες μετις διατάξειςτης ένδει¬ 
ξης περιθωριακού 211 127 σημείο 5 (ΑΩΒ 2001/2003: ση¬ 
μείο 6.8.2.1.20) που εφαρμόζονται απάτην 1η Ιανουάριου 
1990 σχετικά με το πάχος των τοιχωμάτων και την προ¬ 
στασία από καταστροφή. 


4. Οι σταθερές δεξαμενές (οχήματα-δεξαμενές) με μι¬ 
κτό βάρος έως και 4 I που διενεργούν μεταφορές τοπι¬ 
κού χαρακτήρα και μικρών ποσοτήτων πετρελαίου θέρ¬ 
μανσης, και πάχος κελύφους δεξαμενής μικρότερο των 
3 πιπι, επιτρέπεται να χρησιμοποιούνται εφόσον δια¬ 
σκευαστούν σύμφωνα με τις διατάξεις της ένδειξης πε¬ 
ριθωριακού 211 127 (5)ό4 (ΑϋΒ 2001/2003: σημείο 
6.8.2.1.20-4) και πληρούν τις διατάξεις των περιθωρια¬ 
κών, 10 220 «οπίσθια προστασία», 220 512 (ΑϋΒ 
2001/2003: σημείο 9.2.2.3) «κεντρικός διακόπτης συσ¬ 
σωρευτή» 220 516 (ΑΩΒ 2001/2003: σημείο 9.2.2.6) 
«ηλεκτρική εγκατάσταση όπισθεν κουβουκλίου», 220 
532 (ΑϋΒ 2001/2003: σημείο 9.2.4.3) «δεξαμενές καυσί¬ 
μων» και 220 534 (ΑΩΒ 2001/2003: σημείο 9.2.4.5) «σύ¬ 
στημα εξάτμισης», αλλά όχι αναγκαστικά τις υπόλοιπες 
ενδείξεις περιθωριακών. 

ΑΡΘΡΟ 3 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΧΡΙΣΤΟΔΟ ΥΛΑΚΗΣ ΧΡΙΣΤΟΣ ΒΕΡΕΛΗΣ 
-♦- 

(3) 

Κανονισμός Ειδικών Αδειών για την παροχή Ταχυδρομι- 
κών Υπηρεσιών. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
(Αριθ. 300/44) 

Έχοντας υπόψη: 

α. Το Ν. 2668/1998 «Οργάνωση του τομέα παροχής τα¬ 
χυδρομικών υπηρεσιών και άλλες διατάξεις» (ΦΕΚ 
282/Α71998) και ιδίως το άρθρο 13, όπως αντικαταστάθη- 
κε με το άρθρο 5 του Ν. 3185/2003 «Τροποποίηση του Νό¬ 
μου 2668/ 1998, εναρμόνιση με την Οδηγία 2002/39/ΕΚ, 
ρυθμίσεις θεμάτων του Οργανισμού ΕΛΛΗΝΙΚΑ ΤΑΧΥ¬ 
ΔΡΟΜΕΙΑ (ΕΛ.ΤΑ.) και άλλες διατάξεις» (ΦΕΚ 
229/Α72003). 

β. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζει: 

Εκδίδει τον Κανονισμό Ειδικών Αδειών για την παροχή 
ταχυδρομικών υπηρεσιών, οι διατάξεις του οποίου έχουν 
ως ακολούθως: 

Άρθρο 1 

Πεδίο εφαρμογής. 

Ο παρών Κανονισμός ρυθμίζει την διαδικασία και τις 
προϋποθέσεις χορήγησης, ανανέωσης, τροποποίησης, 
εκμίσθωσης, παραχώρησης χρήσης, μεταβίβασης, συ¬ 
νεκμετάλλευσης, αναστολής και ανάκλησης των Ειδικών 
Αδειών παροχής ταχυδρομικών υπηρεσιών, τον τρόπο 
καταβολής των τελών και κάθε σχετικό θέμα που αφορά 
τις Ειδικές Άδειες. 

Άρθρο 2 

Ορισμοί. 

Οι λέξεις ή και φράσεις που χρησιμοποιούνται στον πα¬ 
ρόντα Κανονισμό, έχουν την έννοια που τους αποδίδεται 
στον Ν. 2668/1998, όπως ισχύει. Οι παρακάτω λέξεις ή και 
φράσεις που χρησιμοποιούνται στις διατάξεις του παρό¬ 
ντος Κανονισμού, έχουν την ακόλουθη έννοια: 

α) Ταχυδρομικό Δίκτυο: Το σύνολο της οργάνωσης και 
των κάθε είδους μέσων και προσώπων που χρησιμοποιεί 
ο κάτοχος της Ειδικής Άδειας, συμπεριλαμβανομένων 
των φυσικών ή νομικών προσώπων που δεν διαθέτουν Ει¬ 
δική Άδεια, στα οποία αναθέτει ταχυδρομικό έργο, σύμ¬ 
φωνα με την Άδειά του. 

β) Ταχυδρομικό Κατάστημα: Διακριτός επιχειρησιακός 
χώρος όπου πραγματοποιείται κυρίως η παραλαβή από 
κέντρο διαλογής ή από χρήστη και η διανομή των ταχυ¬ 
δρομικών αντικειμένων. Το ταχυδρομικό κατάστημα μπο¬ 
ρεί να συνυπάρχει με Κέντρο Διαλογής. 

γ) Κέντρο Διαλογής: Διακριτός επιχειρησιακός χώρος, 
όπου λαμβάνουν χώρα οι διαδικασίες διαλογής των ταχυ¬ 
δρομικών αντικειμένων και προωθούνται προς το επόμε¬ 
νο Κέντρο Διαλογής ή το επιφορτισμένο για την διανομή 
Ταχυδρομικό Κατάστημα. 

Άρθρο 3 

Αντικείμενο Ειδικών Αδειών. 

1. Οιταχυδρομικές επιχειρήσεις, δύνανται να παρέχουν 
ταχυδρομικές υπηρεσίες που εμπίπτουν στο πεδίο της 
Καθολικής Ταχυδρομικής Υπηρεσίας εφόσον διαθέτουν 
Ειδική Άδεια παροχής ταχυδρομικών υπηρεσιών που χο¬ 
ρηγείται από την Ε.Ε.Τ.Τ. έπειτα από Αίτησή τους. Η Κα¬ 
θολική Ταχυδρομική Υπηρεσία προσδιορίζεται στο άρ¬ 
θρο 4, παράγραφος 4 του Νόμου 2668/1998, όπως ισχύ¬ 
ει. Με την Ειδική Άδεια τίθενται οι όροι και οι 
προϋποθέσεις που κάθε ταχυδρομική επιχείρηση είναι 
υποχρεωμένη να τηρεί για την παροχή ταχυδρομικών 
υπηρεσιών στο πεδίο της Καθολικής Ταχυδρομικής Υπη¬ 
ρεσίας. 

2. Η Ειδική Άδεια αφορά μία ή περισσότερες ή και το 
σύνολο των φάσεων περισυλλογής, διαλογής, μεταφο¬ 
ράς και διανομής των παρακάτω ταχυδρομικών αντικει¬ 
μένων: 

α. Αντικειμένων αλληλογραφίας βάρους μέχρι 2 χιλιο- 
γράμμων που δεν εμπίπτουν στα αποκλειστικά δικαιώμα¬ 
τα του Φορέα Παροχής Καθολικής Ταχυδρομικής Υπηρε¬ 
σίας, σύμφωνα με το άρθρο 5 του Νόμου 2668/1998 όπως 
ισχύει. 

β. Εφημερίδων βάρους μέχρι 2 χιλιογράμμων. 

γ. Βιβλίων, καταλόγων, περιοδικών βάρους μέχρι 2 χι- 
λιογράμμων. 

δ. Δεμάτων βάρους μέχρι 20 χιλιογράμμων. 

3. Για την παροχή άλλης ταχυδρομικής υπηρεσίας, πέ¬ 
ραν των ανωτέρω, η Ε.Ε.Τ.Τ. αποφασίζει αν εμπίπτει στο 
πεδίο της Καθολικής Ταχυδρομικής Υπηρεσίας και δύνα- 
ται να θέσει τους όρους και τις προϋποθέσεις παροχής 
της υπηρεσίας αυτής. 

Άρθρο 4 

λειτουργία Ταχυδρομικού Δικτύου. 

1. Ο κάτοχος της Ειδικής Άδειας είναι υπεύθυνος για 


την λειτουργία ολόκληρου του Ταχυδρομικού Δικτύου 
του, λαμβάνοντας προς τούτο όλα τα αναγκαία μέτρα. 

2. Το Ταχυδρομικό Δίκτυο του κατόχου της Ειδικής Άδει¬ 
ας λειτουργεί στο όνομα και για λογαριασμό του, όσον 
αφορά τις ταχυδρομικές υπηρεσίες που προσδιορίζονται 
στην Ειδική Άδεια. Ο Χάρτης Υποχρεώσεων προς τους Κα¬ 
ταναλωτές (Χ.Υ.Κ.), η εμπορική πολιτική και οι τιμοκατά¬ 
λογοι προσδιορίζονται από τον κάτοχο της Ειδικής Άδειας 
για όλο το Τ αχυδρομικό Δίκτυο και ο κάτοχος της Ειδικής 
Άδειας φέρειτην ευθύνη της ορθής εφαρμογής τους. Η τι¬ 
μολόγηση των παρεχομένων ταχυδρομικών υπηρεσιών 
προς τους χρήστες γίνεται από τον κάτοχο της Ειδικής 
Άδειας. Τα παραστατικά και έγγραφα που χρησιμοποιού¬ 
νται για τις ταχυδρομικές υπηρεσίεςπου προσδιορίζονται 
στην Ειδική Άδεια θα πρέπει να φέρουν, κατ’ ελάχιστο, τα 
στοιχεία του κατόχου της Ειδικής Άδειας και το διακριτικό 
αναγνώρισης αυτού όπως ορίζεται στην απόφαση της 
Ε.Ε.Τ.Τ. Α.Π.: 188/7/18.10.2000 όπως ισχύει. 

3. Οι επιχειρήσεις που αιτούνται στην Ε.Ε.Τ.Τ. τη χορή¬ 
γηση Ειδικής Άδειας ή διαθέτουν Ειδική Άδεια και εντάσ¬ 
σουν στο Ταχυδρομικό Δίκτυό τους άλλες επιχειρήσεις 
που δεν διαθέτουν Ειδική Άδεια παροχής ταχυδρομικών 
υπηρεσιών, καταθέτουν στην Ε.Ε.Τ.Τ. συμπληρωμένους 
τους πίνακες του Παραρτήματος II. Η ένταξη επιχείρησης 
χωρίς Ειδική Άδεια στο Ταχυδρομικό Δίκτυο επιχείρησης 
με Ειδική Άδεια, ισχύει από την ημερομηνία κατάθεσης 
στην Ε.Ε.Τ.Τ. των ανωτέρω πινάκων και για όσο χρονικό 
διάστημα δεν υπάρχει αντίθετη γνωστοποίηση στην 
Ε.Ε.Τ.Τ. από την επιχείρηση με Ειδική Άδεια. 

Άρθρο 5 

Περιοχές κάλυψης, συνεργασία Ταχυδρομικών Δικτύων. 

1. Το εύρος της γεωγραφικής περιοχής εντός της οποί¬ 
ας η επιχείρηση με Ειδική Άδεια παρέχει ταχυδρομικές 
υπηρεσίες, προσδιορίζεται από τα διοικητικά όρια των 
δήμων που εξυπηρετούν τα Ταχυδρομικά Καταστήματα 
του κατόχου της Ειδικής Άδειας και του Ταχυδρομικού Δι¬ 
κτύου της. 

2. Οι δήμοι παροχής ταχυδρομικών υπηρεσιών δηλώνο¬ 
νται από την επιχείρηση στο Παράρτημα II του παρόντος 
Κανονισμού. 

3. Για την παροχή ολοκληρωμένων ταχυδρομικών υπη¬ 
ρεσιών, ο κάτοχος Ειδικής Άδειας μπορεί να συνεργάζε¬ 
ται με άλλες επιχειρήσεις με Ειδική Άδεια και το Ταχυ¬ 
δρομικό Δίκτυό τους. Σε κάθε περίπτωση η ευθύνη για την 
παροχή της υπηρεσίας ανήκει στην επιχείρηση με Ειδική 
Άδεια που αποδέχεται εντολή από το χρήστη για την πα¬ 
ροχή της ταχυδρομικής υπηρεσίας. 

Άρθρο 6 

Αίτηση για τη χορήγηση Ειδικής Άδειας. 

1. Για τη χορήγηση Ειδικής Άδειας η επιχείρηση υπο¬ 
βάλλει στην Ε.Ε.Τ.Τ. την Αίτηση του Παραρτήματος I του 
παρόντος Κανονισμού. 

Α. Με την Αίτηση προσδιορίζονται τα ακόλουθα στοι¬ 
χεία σύμφωνα με τις ενότητες Α, Β, Γ και Δ αυτής: 

α) τα στοιχεία της Επιχείρησης, 

β) η νομική μορφή της Επιχείρησης, 

γ) ο νόμιμος εκπρόσωπος και ο αντίκλητος της Επιχεί¬ 
ρησης στην Αθήνα, εφόσον η επιχείρηση εδρεύει εκτός Ν. 
Αττικής. 

Β. Μαζί με την Αίτηση του Παραρτήματος I συνυποβάλ¬ 
λονται επίσης απαραιτήτως τα παρακάτω: 
α) Φυσικά πρόσωπα: 

ί. Πλήρη στοιχεία ταυτότητας του αιτούντος. 

Η. Αντίγραφο ποινικού μητρώου γενικής χρήσης από το 
οποίο να προκύπτει ότι ο αϊτών δεν έχει καταδικαστεί τε¬ 
λεσίδικα για κακούργημα ούτε έχει παραπεμφθεί τελεσί¬ 
δικα με βούλευμα για κακούργημα. 

ίϋ. Υπεύθυνη δήλωση ότι πληρούται η επαγγελματική 
ικανότητα του φυσικού προσώπου. Η επαγγελματική ικα¬ 
νότητα συνίσταται στην κατοχή γνώσεων που είναι ανα¬ 
γκαίες για την εξασφάλιση επαρκούς ποιοτικού επιπέδου 
στις παρεχόμενες ταχυδρομικές υπηρεσίες. Η προϋπό¬ 
θεση αυτή θεωρείται ότι πληρούται, εφόσον το φυσικό 
πρόσωπο είναι τουλάχιστον απόφοιτος λυκείου ή εξατα¬ 
ξίου γυμνασίου της ημεδαπής ή ισότιμου σχολείου της 
αλλοδαπής. Οι ισοτιμία προς το λύκειο ή το εξατάξιο γυ¬ 
μνάσιο της ημεδαπής ή των σχολείων της αλλοδαπής 
πρέπει να πιστοποιείται από το Υπουργείο Εθνικής Παι¬ 
δείας και Θρησκευμάτων, 
β) Νομικά πρόσωπα: 

ί. Νομιμοποιητικά έγγραφα της επιχείρησης, 
ϋ. Αντίγραφο ποινικού μητρώου γενικής χρήσης από το 
οποίο να προκύπτει ότι, κατά περίπτωση, τα κάτωθι πρό¬ 
σωπα δεν έχο υ ν καταδικαστεί τελεσίδικα για κακό ύ ργη μα 
ούτε έχουν παραπεμφθεί τελεσίδικα με βούλευμα για κα¬ 
κούργημα. 

- Επί προσωπικών εταιρειών: όλοι οι εταίροι. 

- Επί ανώνυμης εταιρείας: όλα τα μέλη του Διοικητικού 
Συμβουλίου και τα πρόσωπα στα οποία έχουν ανατεθεί 
καθήκοντα διοίκησης. 

- Επί εταιρείας περιορισμένης ευθύνης: ο διαχειριστής 
ίϋ. Υπεύθυνη δήλωση ότι πληρούται η επαγγελματική 

ικανότητα των φυσικών προσώπων που διευθύνουν την 
επιχείρηση. Η επαγγελματική ικανότητα συνίσταται 
στην κατοχή γνώσεων που είναι αναγκαίες για την εξα¬ 
σφάλιση επαρκούς ποιοτικού επιπέδου στις παρεχόμε¬ 
νες ταχυδρομικές υπηρεσίες. Η προϋπόθεση αυτή θεω¬ 
ρείται ότι πληρούται, εφόσον τα φυσικά πρόσωπα είναι 
τουλάχιστον απόφοιτοι λυκείου ή εξαταξίου γυμνασίου 
της ημεδαπής ή ισότιμου σχολείου της αλλοδαπής. Οι 
ισοτιμία προς το λύκειο ή το εξατάξιο γυμνάσιο της ημε¬ 
δαπής ή των σχολείων της αλλοδαπής πρέπει να πιστο¬ 
ποιείται από το Υπουργείο Εθνικής Παιδείας και Θρη¬ 
σκευμάτων. 

ίν. Σε περίπτωση που η Αίτηση δεν υπογράφεται από το 
νόμιμο εκπρόσωπο της επιχείρησης, ο υπογράφων θα 
πρέπει να είναι νόμιμα εξουσιοδοτημένος. 

Γ. Με την Αίτηση το φυσικό ή νομικό πρόσωπο δηλώνει 
ρητώς ότι έχει λάβει γνώση της ισχύουσας νομοθεσίας 
που αφορά στον τομέα παροχής ταχυδρομικών υπηρε¬ 
σιών, ότι τα στοιχεία που περιέχει η Αίτηση, το συνημμένο 
Παράρτημα και τα επισυναπτόμενα έγγραφα είναι αληθή 
και ότι δεσμεύεται να λειτουργεί υπό την κείμενη νομοθε¬ 
σία και τους όρους του παρόντος Κανονισμού. 

2. Για τη χορήγηση Ειδικής Άδειας η επιχείρηση υπο¬ 
βάλλει επίσης στην Ε.Ε.Τ.Τ. συμπληρωμένο το Παράρτη¬ 
μα II του παρόντος Κανονισμού, στο οποίο περιλαμβάνο¬ 
νται τα ακόλουθα στοιχεία και έγγραφα: 
α) Η αιτούμενη χρονική διάρκεια της Άδειας, 
β) Το είδος των αιτούμενωνπρος παροχή υπηρεσιών. 


γ) Στοιχεία του Ταχυδρομικού Δικτύου της επιχείρησης 
και των ενταγμένων σε αυτό επιχειρήσεων χωρίς Ειδική 
Άδεια, ταχυδρομικών καταστημάτων και κέντρων διαλο¬ 
γής- 

δ) Οι δήμοι παροχής της ταχυδρομικής υπηρεσίας ή 
των υπηρεσιών. 

ε) Τριετές, τουλάχιστον, στρατηγικό και επιχειρησιακό 
σχέδιο της επιχείρησης. 

στ) Ο Χάρτης Υποχρεώσεων Καταναλωτή, σύμφωνα με 
το άρθρο 18 του Νόμου 2668/1998 όπως ισχύει. 

ζ) Περιγραφή του λογιστικού συστήματος της επιχείρη¬ 
σης το οποίο να ανταποκρίνεται στο άρθρο 20 του Ν. 
2668/1998, όπως ισχύει. 

η) Τιμοκατάλογος ταχυδρομικών υπηρεσιών που ισχύει 
κατά την υποβολή της Αίτησης. 

θ) Περιγραφή των μέτρων της επιχείρησης για τη δια¬ 
σφάλιση των βασικών απαιτήσεων παροχής ταχυδρομι¬ 
κών υπηρεσιών, δηλαδή του απορρήτου της αλληλογρα¬ 
φίας, της ασφάλειας λειτουργίας του Ταχυδρομικού Δι¬ 
κτύου σε ότι αφορά τη μεταφορά επικίνδυνων ουσιών, την 
προστασία του περιβάλλοντος, τη χωροταξία, την προ¬ 
στασία δεδομένων προσωπικού χαρακτήρα, την εμπι¬ 
στευτικότητα των διαβιβαζόμενων ή αποθηκευόμενων 
πληροφοριών καθώς και την προστασία της ιδιωτικής ζω¬ 
ής- 

3. Η δήλωση των στοιχείων και η υποβολή των πιστο¬ 
ποιητικών και εγγράφων που προβλέπονται στο παρόν 
άρθρο, συνιστούν όρο για το παραδεκτό της Αίτησης από 
την Ε.Ε.Τ.Τ. 

4. Οι ταχυδρομικές επιχειρήσεις είναι υποχρεωμένες, 
σε κάθε μεταβολή των δηλού μενών και υποβαλλόμενων 
με την Αίτηση στοιχείων, πιστοποιητικών και εγγράφων, 
να υποβάλλουν άμεσα στην Ε.Ε.Τ.Τ. τα στοιχεία, πιστο¬ 
ποιητικά και έγγραφα στα οποία αφορά η μεταβολή. 

Άρθρο 7 

Χορήγηση της Ειδικής Άδειας. 

1. Με την επιφύλαξη των παραγράφων 6 και 10 του άρ¬ 
θρου 19 του Νόμου 2668/1998 όπως ισχύει, οι Ειδικές 
Άδειες χορηγούνται με απόφαση της Ε.Ε.Τ.Τ. μέσα σε έξι 
(6) εβδομάδες από την υποβολή της Αίτησης υπό την προ¬ 
ϋπόθεση ότι η Αίτηση είναι πλήρως συμπληρωμένη και ότι 
έχουν υποβληθεί εκ μέρους της ταχυδρομικής επιχείρη¬ 
σης όλα τα απαιτούμενα στοιχεία, πιστοποιητικά και έγ¬ 
γραφα. 

2. Η απόφαση της Ε.Ε.Τ.Τ. για την χορήγηση ή μη της Ει¬ 
δικής Άδειας προς την ταχυδρομική επιχείρηση, με την 
προϋπόθεση της παραγράφου 1 του παρόντος άρθρου, 
βασίζεται κυρίως στα εξής: 

α) στην αξιολόγηση, εκ μέρους της Ε.Ε.Τ.Τ., της δυνα¬ 
τότητας της ταχυδρομικής επιχείρησης να παρέχει ποιο¬ 
τικές και αξιόπιστες ταχυδρομικές υπηρεσίες προς το 
κοινό στις περιοχές που δηλώνει, 
β) στην αξιολόγηση, εκ μέρους της Ε.Ε.Τ.Τ., της αρτιό¬ 
τητας του υποβληθέντος στρατηγικού και επιχειρησια¬ 
κού σχεδίου της ταχυδρομικής επιχείρησης και της δυνα¬ 
τότητάς της για την υλοποίησή του, 
γ) στην αξιολόγηση, εκ μέρους της Ε.Ε.Τ.Τ., της δυνα¬ 
τότητας της ταχυδρομικής επιχείρησης να διασφαλίσει 
τις βασικές απαιτήσεις για την παροχή ταχυδρομικών 
υπηρεσιών. 

3. Η Ειδική Άδεια δεν χορηγείται εφόσον συντρέχει 
έστω μία ή περισσότερες από τις παρακάτω περιπτώσεις: 

α) σε περίπτωση που η ενδιαφερόμενη επιχείρηση δεν 
παρέχειτις απαιτούμενες πληροφορίες στην Ε.Ε.Τ.Τ. από 
τις οποίες να προκύπτει ότι πληρούνται οι όροι χορήγη¬ 
σης της Ειδικής Άδειας, 

β) σε περίπτωση που τα φυσικά πρόσωπα ή οι ασκού- 
ντες νομίμως τη διοίκηση της επιχείρησης έχουν καταδι¬ 
καστεί σε κάθειρξη ή φυλάκιση άνω των τριών (3) μηνών 
κατά την τελευταία δεκαετία για λαθρεμπορία, εμπορία ή 
χρήση ναρκωτικών ουσιών, σωματεμπορία, ανθρωποκτο¬ 
νία με πρόθεση, απάτη, εκβίαση, απιστία, πλαστογραφία, 
κλοπή και ληστεία, 

γ) σε περίπτωση που τα φυσικά πρόσωπα ή οι ασκού- 
ντες νομίμως τη διοίκηση της επιχείρησης έχουν καταδι¬ 
καστεί για παραβάσεις διατάξεων σχετικών με την παρο¬ 
χή ταχυδρομικών υπηρεσιών, των διατάξεων της φορο¬ 
λογικής νομοθεσίας, του τελωνειακού κώδικα, της 
εργατικής νομοθεσίας και της νομοθεσίας για τις κοινω¬ 
νικές ασφαλίσεις, 

δ) σε περίπτωση που θίγεται η ανάπτυξη του ανταγωνι¬ 
σμού. 

4. Με τη χορήγηση της Ειδικής Άδειας η επιχείρηση κα- 
ταχωρείται στο Μητρώο Ταχυδρομικών Επιχειρήσεων 
που τηρεί η Ε.Ε.Τ.Τ. 

Άρθρο 8 

Διάρκεια και λήξη της Ειδικής Άδειας. 

1. Η χρονική διάρκεια της Ειδικής Άδειας προσδιορίζε¬ 
ται με την Αίτηση τηςταχυδρομικής επιχείρησης προςτην 
Ε.Ε.Τ.Τ. για τη χορήγηση της Ειδικής Άδειας και δεν μπο¬ 
ρεί να είναι μικρότερη από τρία (3) χρόνια. 

2. Οι χορηγούμενες ειδικές άδειες λήγουν αυτοδικαίως 
με τη συμπλήρωση του χρόνου ισχύος τους, εκτός και αν 
έχει προηγηθεί ανανέωσή τους. 

Άρθρο 9 

Τροποποίηση Ειδικής Άδειας. 

Χορηγηθείσα Ειδική Άδεια μπορεί να τροποποιηθεί με 
απόφαση της Ε.Ε.Τ.Τ. είτε όταν απαιτείται συμμόρφωση 
προς τις ισχύουσες νομοθετικές διατάξεις είτε κατόπιν 
σχετικής αίτησης του κατόχου της. 

Άρθρο 10 

Ανανέωση της Ειδικής Άδειας. 

1. Η Ειδική Άδεια ανανεώνεται μετά από υποβολή αίτη¬ 
σης της ταχυδρομικής επιχείρησης στην Ε.Ε.Τ.Τ. Η εν λό¬ 
γω αίτηση υποβάλλεται εντός αποκλειστικής προθεσμίας 
έξι (6) μηνών πριν από τη λήξη της Ειδικής Άδειας. 

2. Η Ε.Ε.Τ.Τ. αποφασίζει για την ανανέωση της Ειδικής 
Άδειας εντός έξι (6) εβδομάδων από την υποβολή της αί¬ 
τησης ανανέωσης και εφόσον η ταχυδρομική επιχείρηση 
εξακολουθεί να πληροί τους όρους του παρόντος Κανο¬ 
νισμού. Η μη έκδοση απόφασης εντός του ως άνω χρονι¬ 
κού ορίου λογίζεται ως σιωπηρή ανανέωση της Άδειας. 

3. Σε περίπτωση μη ανανέωσης της Ειδικής Άδειας, η 
σχετική απόφαση της Ε.Ε.Τ.Τ. είναι αιτιολογημένη και 
λαμβάνεται αφού προηγουμένως δοθεί η δυνατότητα 
στην ταχυδρομική επιχείρηση να εκφράσει τις απόψεις 
της. 


Άρθρο 11 

Προσωρινή αναστολή - ανάκληση Ειδικών Αδειών. 

1. Η Ειδική Άδεια δύναται να ανακληθεί ή να ανασταλεί 
προσωρινά σε περίπτωση παράβασης της κείμενης νομο¬ 
θεσίας σύμφωνα με τα οριζόμενα στο άρθρο 25 του Νό¬ 
μου 2668/1998, όπως ισχύει. 

2. Η Ειδική Άδεια δύναται να ανασταλεί προσωρινά για 
διάστημα όχι μεγαλύτερο των δώδεκα (12) μηνών μετά 
από αίτηση του κατόχου της. 

3. Η Ειδική Άδεια ανακαλείται μετά από ακρόαση, εφό¬ 
σον ο κάτοχος της Ειδικής Άδειας δεν παρέχει υπηρεσίες 
για τις οποίες έλαβε την Ειδική Άδεια για διάστημα μεγα¬ 
λύτερο των δώδεκα (12) μηνών. 

Άρθρο 12 

Μεταβίβαση, εκμίσθωση και παραχώρηση 
της Ειδικής Άδειας. 

1. Η Ειδική Άδεια είναι προσωπική και αμεταβίβαστη. 
Απαγορεύεται με οποιονδήποτε τρόπο η εκμίσθωση, η 
παραχώρηση χρήσης, η μεταβίβαση ή η συνεκμετάλλευ¬ 
ση της Ειδικής Άδειας με τρίτους, η οποιαδήποτε πράξη 
η οποία συνεπάγεται αλλαγή στον έλεγχο της διοίκησης 
της ταχυδρομικής επιχείρησης. 

2. Κατ’ εξαίρεση, η Ειδική Άδεια μπορεί να εκμισθωθεί, 
παραχωρηθεί η χρήση της, μεταβιβαστεί ή συνεκμεταλ- 
λευθεί με έγκριση της Ε.Ε.Τ.Τ., ύστερα από την υποβολή 
σχετικής Αίτησης από την αδειοδοτημένη επιχείρηση και 
εφόσον πληρούνται οι όροι της Ειδικής Άδειας από τον 
δικαιοδόχο. Η μεταβίβαση ισχύει έναντι τρίτων μετά την 
καταχώρισή της στο Μητρώο Ταχυδρομικών Επιχειρήσε¬ 
ων. 

3. Κάθε μεταβίβαση μετοχών, με μια ή περισσότερες 
πράξεις, προς ή από το ίδιο νομικό πρόσωπο, ίση ή μεγα¬ 
λύτερη από το πέντε τοις εκατό (5%) του εταιρικού κεφα¬ 
λαίου ταχυδρομικής επιχείρησης που είναι κάτοχος Ειδι¬ 
κής Άδειας, ανακοινώνεται στην Ε.Ε.Τ.Τ. μέσα σε τριάντα 
(30) ημέρες από την πραγματοποίησή της. 

Άρθρο 13 

Υποχρεώσεις ταχυδρομικών επιχειρήσεων 
με Ειδική Άδεια. 

1. Οι επιχειρήσεις που παρέχουν ταχυδρομικές υπηρε¬ 
σίες υπό καθεστώς Ειδικής Άδειας, οφείλουν: 

α. Να τηρούν το απόρρητο της αλληλογραφίας. 

β. Να τηρούν τους Κανονισμούς της Παγκόσμιας Ταχυ¬ 
δρομικής Ένωσης (ΠΤΕ) σε ότι αφορά τη μεταφορά επι¬ 
κίνδυνων ταχυδρομικών αντικειμένων. 

γ. Να παρέχουν ισότιμη μεταχείριση όλων των χρηστών. 

δ. Να μη διακυβεύουντην εθνική άμυνα και ασφάλεια. 

ε. Να διασφαλίζουν την προστασία των δεδομένων προ¬ 
σωπικού χαρακτήρα των χρηστών και την προστασία της 
ιδιωτικής ζωής. 

στ. Να τηρούν το Χάρτη Υποχρεώσεων προς τον Κατα¬ 
ναλωτή (Χ.Υ.Κ.). 

ζ. Να τηρούν τις διατάξεις περί προστασίας του περι¬ 
βάλλοντος και της χωροταξίας. 

η. Να διασφαλίζουν τη συνεχή παροχή των ταχυδρομι¬ 
κών υπηρεσιών τους καθ’ όλη τη διάρκεια ισχύος της 
Άδειας σε όλη την περιοχή στην οποία παρέχουν υπηρε¬ 
σίες σύμφωνα με την Άδειά τους. 

θ. Να τηρούν λογιστικό σύστημα με χωριστούς λογα¬ 
ριασμούς για τις ταχυδρομικές υπηρεσίες που παρέχουν 
σύμφωνα με την Άδειά τους, καθώς και κοστολογικό σύ¬ 
στημα πιστοποιημένο από ορκωτό ελεγκτή, αμφότερα 
εγκεκριμένα από την Ε.Ε.Τ.Τ.. 

ι. Να καταβάλλουν τη συνεισφορά στον «Ειδικό λογα¬ 
ριασμό αποζημίωσης για την υποχρέωση καθολικής υπη¬ 
ρεσίας» του άρθρου 20 του Ν. 2668/98 όπως ισχύει. 

ια. Να τηρούν τις αρχές τιμολόγησης σύμφωνα με την 
παρ. 1 του άρθρου 17, του Νόμου 2668/1998, όπως ισχύ¬ 
ει και να κοινοποιούντο τιμολόγιά τους στην Ε.Ε.Τ.Τ. Συ¬ 
γκεκριμένα, τα τιμολόγια των επιχειρήσεων με Ειδική 
Άδεια θα πρέπει: 

- Να είναι εναρμονισμένα στο κόστος και να πληρούν 
τους κανόνες του υγιούς ανταγωνισμού. 

- Να μη δημιουργούν διακρίσεις και να εξασφαλίζουν 
ίση μεταχείριση, επιτρέποντας την πρόσβαση του συνό¬ 
λου των χρηστών στις προσφερόμενες υπηρεσίες, σε όλο 
το εύρος της γεωγραφικής περιοχής που αυτές προσφέ- 
ρονται, σε προσιτές τιμές. 

- Να πληρούν τους κανόνες διαφάνειας και να δημοσι¬ 
εύονται. 

ιβ. Να ανταποκρίνονται στις εκάστοτε οριζόμενες από 
την Ευρωπαϊκή Ένωση προδιαγραφές ποιότητας παρο¬ 
χής ταχυδρομικών υπηρεσιών. 

ιγ. Να υλοποιούν το στρατηγικό και επιχειρησιακό τους 
σχέδιο και ιδίως τις επενδύσεις που αναφέρονται σε αυ¬ 
τό. Με τη λήξη του υποβληθέντος με την Αίτηση για τη χο¬ 
ρήγηση της Άδειας σχεδίου, η ταχυδρομική επιχείρηση 
υποχρεούται να υποβάλει στην Ε.Ε.Τ.Τ. νέο, τουλάχιστον 
τριετές σχέδιο, προς αξιολόγηση της αρτιότητας και της 
δυνατότητας υλοποίησής του. 

2. Οι ταχυδρομικές επιχειρήσεις με Ειδική Άδεια υπο- 
χρεούνται να υποβάλλουν στην Ε.Ε.Τ.Τ., εντός των οριζο- 
μένων κάθε φορά προθεσμιών, συμπληρωμένα τα ερωτη¬ 
ματολόγια που θα τους αποστέλλει η Ε.Ε.Τ.Τ. Τα ερωτη¬ 
ματολόγια θα αφορούν στοιχεία σχετικά με τη 
ταχυδρομική δραστηριότητα της επιχείρησης όπως 
πραγματικοί διακινούμενοι όγκοι ταχυδρομικών αντικει¬ 
μένων, είδοςτωνδιακινούμενωνταχυδρομικών αντικειμέ¬ 
νων, οικονομικά στοιχεία συνδεόμενα με την παροχή τα¬ 
χυδρομικών υπηρεσιών, στοιχείαπροσωπικού, υφιστάμε¬ 
νη υποδομή, στοιχεία ταχυδρομικού δικτύου και άλλα 
σχετικά. Τα στοιχεία θεωρούνται εμπιστευτικά και θα 
χρησιμοποιούνται από την Ε.Ε.Τ.Τ. στα πλαίσια των αρ¬ 
μοδιοτήτων της και ιδίως για τον έλεγχο των επιχειρήσε¬ 
ων με Ειδική Άδεια, των καταβαλλομένων ετήσιων τελών, 
τη ρύθμιση, τον έλεγχο και ανάλυση της ταχυδρομικής 
αγοράς και τη λήψη αναγκαίων μέτρων για την ορθή λει¬ 
τουργία και ανάπτυξή της. 

Άρθρο 14 
Κυρώσεις. 

1. Η παράβαση διατάξεωντου Ν. 2668/1998, όπως ισχύ¬ 
ει ή όρου της Ειδικής Άδειας συνεπάγεται την επιβολή, 
μετά από ακρόαση των ενδιαφερομένων, μίας ή περισσο¬ 
τέρων από τις ακόλουθες κυρώσεις: 

α. Σύσταση ή προειδοποίηση. 

β. Πρόστιμο από δέκα πέντε χιλιάδες (15.000) έωςτρια- 
κόσιες χιλιάδες (300.000) ευρώ, το οποίο εισπράττεται 
κατά τις διατάξεις του Κ.Ε.Δ.Ε. 


Σε περίπτωση μη συμμόρφωσης σε σύσταση ή προει¬ 
δοποίηση της Ε.Ε.Τ.Τ., δύναται να επιβάλλεται πρόστιμο 
ύψους από είκοσι χιλιάδες (20.000) έως σαράντα χιλιάδες 
(40.000) ευρώ. 

Σε περίπτωση παράνομης παροχής υπηρεσιών στοντο- 
μέα αποκλειστικών υπηρεσιών επιβάλλεται πρόστιμο 
ύψους από τριακόσια (300) ευρώ έως δέκα πέντε χιλιάδες 
(15.000) ευρώ για κάθε ημέρα μη συμμόρφωσης, χωρίς 
να αποκλείεται η επιβολή λοιπών κυρώσεων. 

γ. Προσωρινή ανάκληση της Ειδικής Άδειας. 

δ. Οριστική ανάκληση της Ειδικής Άδειας. 

2. Τις κυρώσεις της προηγούμενης παραγράφου επι¬ 
βάλλει η Ε.Ε.Τ.Τ. Κατ’ εξαίρεση, σε περίπτωση που οι κυ¬ 
ρώσεις στρέφονται κατά του φορέα παροχής καθολικής 
υπηρεσίας, τις κυρώσεις επιβάλλει ο Υπουργός Μεταφο¬ 
ρών και Επικοινωνιών, μετά από εισήγηση της Ε.Ε.Τ.Τ.. 

3. Γ ια την επιβολή των κυρώσεων της παραγράφου 1 
του παρόντος άρθρου, λαμβάνεται υπόψη η βαρύτητα 
της παράβασης, η έκταση της δραστηριότητας του πα¬ 
ραβάτη και η τυχόν υποτροπή του. 

4. Οι κυρώσειςτου παρόντος άρθρου επιβάλλονται ανε¬ 
ξάρτητα από την πρόβλεψη ποινικών κυρώσεων ή την κα¬ 
ταβολή αστικών αποζημιώσεων για την ίδια συμπεριφο¬ 
ρά. 

5. Το προσωπικό των ταχυδρομικών επιχειρήσεων έχει, 
σε σχέση με τις υποχρεώσεις απορρήτου της ταχυδρομι¬ 
κής επικοινωνίας και των όρων λειτουργίας που θέτει η 
Εθνική Επιτροπή Προστασίας Απορρήτου και Επικοινω¬ 
νιών και η Ε.Ε.Τ.Τ. την ιδιότητα του υπαλλήλου του άρ¬ 
θρου 13 του Ποινικού Κώδικα, όπως αυτά ισχύουν. 

Άρθρο 15 

Τέλη Ειδικής Άδειας. 

1. Με την κατάθεση της Αίτησης και των απαραίτητων 
στοιχείων, εγγράφων και δικαιολογητικών για την από¬ 
κτηση Ειδικής Άδειας καταβάλλεται από τις ταχυδρομι¬ 
κές επιχειρήσεις προς την Ε.Ε.Τ.Τ. τέλος 600 ευρώ, που 
αντιστοιχεί στο κόστος διεκπεραίωσης και επεξεργασίας 
της Αίτησης. 

2. Ως ετήσιο τέλος καθορίζεται ποσοστό επί των ετή¬ 
σιων ακαθάριστων εσόδων της επιχείρησης από πωλή- 
σεις υπηρεσιών, για την παροχή των οποίων απαιτείται η 
χορήγηση Ειδικής Άδειας, ως εξής: 

α. Ποσοστό 0,5% (μισό τοις εκατό) για έσοδα της επι¬ 
χείρησης έως 30 εκατομμύρια ευρώ. 

β. Ποσοστό 0,3% (τρία δέκατα τοις εκατό) για τα έσοδα 
της επιχείρησης που κυμαίνονται από 30 έως 60 εκατομ¬ 
μύρια ευρώ. 

γ. Ποσοστό 0,1% (ένα δέκατο τοις εκατό) για τα έσοδα 
της επιχείρησης που κυμαίνονται από 60 έως 120 εκατομ¬ 
μύρια ευρώ. 

δ. Ποσοστό 0,03% (τρία εκατοστά τοις εκατό) για τα 
έσοδα της επιχείρησης άνω των 120 εκατομμυρίων ευρώ. 

3. Σε κάθε περίπτωση τα ετήσια τέλη κάθε επιχείρησης 
που αποκτά Ειδική Άδεια δεν μπορεί να είναι μικρότερα 
των τριών χιλιάδων (3.000) ευρώ. 

4. Τα τέλη εκάστου ημερολογιακού έτους καταβάλλο¬ 
νται στην Ε.Ε.Τ.Τ. μέχρι την 30η Ιουνίου του επόμενου 
ημερολογιακού έτους. Γιατονπροσδιορισμότωνετήσιων 
τελών και τον έλεγχό τους από την Ε.Ε.Τ.Τ., οι επιχειρή¬ 
σεις με Ειδική Άδεια υποχρεούνται να υποβάλλουν στην 

Ε.Ε.Τ.Τ. τα στοιχεία εκείνα που, με βάση το εγκεκριμένο 
από την Ε.Ε.Τ.Τ. λογιστικό και κοστολογικό τους σύστη¬ 
μα, αποδεικνύουν τα έσοδα της επιχείρησης από τις τα¬ 
χυδρομικές υπηρεσίες που παρέχει υπό το καθεστώς της 
Ειδικής Άδειας. Ο τρόπος και η διαδικασία καταβολής των 
τελών ορίζονται από την Ε.Ε.Τ.Τ. 

5. Η ισχύς του παρόντος άρθρου αρχίζει απάτην 1η Ια¬ 
νουάριου 2004. 

Άρθρο 16 

Τροποποίηση Κανονισμού Ειδικών Αδειών. 

Οι ρυθμίσεις του παρόντος Κανονισμού δύνανται να 
τροποποιούνται με απόφαση της Ε.Ε.Τ.Τ. ανάλογα με τα 
τεχνικά και οικονομικά δεδομένα, τις κοινωνικές συνθή¬ 
κες και τις ανάγκες των χρηστών ή την αλλαγή της νομο¬ 
θεσίας. 

Άρθρο 17 

Μεταβατικές διατάξεις. 

1. Οι Ειδικές Άδειες που έχουν χορηγηθεί με βάση το Ν. 
2668/1998 καιτηνΥ.Α. 25961/738/2000, και των οποίων οι 
όροι αντίκεινται στις διατάξεις του Ν. 3185/2003, τροπο¬ 
ποιούνται με απόφαση της Ε.Ε.Τ.Τ. η οποία δημοσιεύεται 
στην Εφημερίδα της Κυβερνήσεως. Για το σκοπό αυτό οι 
επιχειρήσεις που διαθέτουν ήδη Ειδική Άδεια, υποχρεού- 
νται εντός αποκλειστικής προθεσμίας έξι (6) μηνών από 
τη δημοσίευση του παρόντος Κανονισμού στην Εφημερί¬ 
δα της Κυβερνήσεως να υποβάλουν στην Ε.Ε.Τ.Τ. το Πα¬ 
ράρτημα II του παρόντος Κανονισμού συμπληρωμένο κα¬ 


τά τα στοιχεία των ενοτήτων Α, Δ, Ε, ΣΤ και Ζ, καθώς και 
να υποβάλουν το αναφερόμενο στην ενότητα Η, στοιχείο 
3 έγγραφο (περιγραφή του λογιστικού συστήματος) 
προς έγκριση απάτην Ε.Ε.Τ.Τ. καθώς επίσης και το ανα¬ 
φερόμενο στην ίδια ενότητα στοιχείο 4. 

2. Σε περίπτωση άπρακτης της ως άνω αποκλειστικής 
προθεσμίας των έξι (6) μηνών και της μη κατάθεσης εκ μέ¬ 
ρους των επιχειρήσεων των στοιχείωντης παραγράφου 1 
του παρόντος άρθρου, θεωρείται ότι η επιχείρηση δεν 
επιθυμεί να παρέχει περαιτέρω ταχυδρομικές υπηρεσίες 
και ανακαλείται η Ειδική Άδεια με απόφαση της Ε.Ε.Τ.Τ.. 

3. Διαδικασίες χορήγησης ειδικών αδειών που βρίσκο¬ 
νται σε εξέλιξη συνεχίζονται από την Ε.Ε.Τ.Τ. από τη θέση 
σε ισχύ του Ν. 3185/2003. 

4. Αιτήσεις για χορήγηση ειδικής άδειας που υποβλή¬ 
θηκαν πριν από τη θέση σε ισχύ του Ν. 3185/2003 εξετά¬ 
ζονται, συμπληρώνονται και χορηγούνται σύμφωνα με τις 
διατάξεις του Ν. 3185/2003 και του παρόντος Κανονι¬ 
σμού. 

Άρθρο 18 
Παραρτήματα. 

Τα συνημμένα στον παρόντα Κανονισμό Παραρτήματα 
I και II αποτελούν αναπόσπαστο μέρος αυτού. 

Άρθρο 19 

Η ισχύς του παρόντος Κανονισμού αρχίζει από τη δη¬ 
μοσίευσή του στην Εφημερίδα της Κυβερνήσεως, εκτός 
αν ορίζεται διαφορετικά σε επιμέρους διατάξεις του. 




ΦΕΚ1906 

ΠΑΡΑΡΤΗΜΑ Γ 

(Ανήκει στον κανονισμό χορήγησης Ειδικών Αδειών παροχής ταχυδρομικών υπηρεσιών). 


σελ. 1/από 2 


ΑΙΤΗΣΗ 

ΧΟΡΗΓΗΣΗΣ ΕΙΛΙΚΗΣ ΑΔΕΙΑΣ ΠΑΡΟΧΗΣ ΤΑΧΥΔΡΟΜΙΚΩΝ ΥΠΗΡΕΣΙΩΝ 


ΕΙμος την Εθνική Επιτροπή Τηλεπικοινωνιών και Ταχυδρομείων: 
Α. ΣΤΟΙΧΕΙΑ ΕΠΙΧΕΙΡΗΣΗΣ 


ΕΠΩΝΥΜΙΑ: 

ΔΙΑΚΡΙΤΙΚΟΣ ΤΙΤΛΟΣ, ΣΗΜΑ ή ΔΙΑΚΡΙΤ, ΓΝΩΡΙΣΜΑ: 

ΟΔΟΣ / ΑΡΙΘΜΟΣ ΕΔΡΑΣ ΕΠΙΧΕΙΡΗΣΗΣ: 

! ΠΟΛΗ: 

Τ.Κ. 

ΝΟΜΟΣ: 

Α.Φ.Μ.: 

ΤΗΛΕΦΩΝΟ: 

! ΡΑΧ: 

Δ.Ο.Υ. 

ε-ιπαϊΐ; 

Ιστό πεδίο: 


Β. ΝΟΜΙΚΗ ΜΟΡΦΗ 


Φυσικό πρόσωπο 
(Ατομική Επιχείρηση) 

'□ 

Ο,Ε, 

□ 

Ε.Ε. 

□ 

Ε.Π.Ε. 

□ 

Α.Ε, 

□ 

_ 

Αλλη: 

(ΣνμκληρώσατΕ 
™ Είίιης της 
ίπιχαρησι^) 

□ 


Γ. ΝΟΜΙΜΟΣ ΕΚΠΡΟΣΩΠΟΣ 


ΕΠΩΝΥΜΟ: ΟΝΟΜΑ: 

Αριθμός Ταυτότητας: 

Διεύθυνση (Οδός, αριθμός, πόλη, Τ.Κ.): 

ΕκΒούσα αρχή: 

Τηλ: 

ΡΑΧ: 

ε^-ΓΠϋΐΙ: 


Δ. ΑΝΤΙΚΛΗΤΟΣ (ΣΤΗΝ Α(= 

ΙΗΝΑ) 



ΕΠΏΝΥΜΟ: 

ΟΝΟΜΑ: 

Αριθμός Ταυτότητας: 


Διεύθυνση (Οδός, αριθμός, πόλη, Τ.Κ.): 

-Γ- 

Εκδούσα αρχή: 


ΙηΛ: 

ΡΑΧ: 

ε-πίΒΐΙ: 

ΠΑΡΑΡΤΗΜΑ 1 σελ. 2/από 2 

(Ανήκει στον κανονισμό χορήγησης Ειδικών Αδειών παροχής ταχυδρομικών υπηρεσιών). 

Ε. ΕΠ1ΣΥΝΑΠΤΟΜΕΝΑ ΕΓΓΡΑΦΑ ΚΑΙ ΑΙΚΑΙΟΑΟΓΗΤΙΚΑ 

(Αρθρο 6, παρ. 1 εδαφ. Β. ίου Κανονισμού χορήγησης Ειδικοίν Ασκιών παροχής ταχυδρομικών υπηρεσιών) 


1. Περίπτωση φυσικού προσώπου. 


1. Αντίγραφο ποινικού μητρώου γενικής χρήσης του αιτούντος. 1 

(Αρθρο 6, παρ. 1. Β. στοιχείο (α) ίί. του παρόντος Κανονισμού) | 

1 

Λ 

2. Υπεύθυνη δήλωση Ν. 1599/1986 ότι πληρούται η επαγγελματική ικανότητα Γ 

του φυσικού προσώπου. ί 

(Αρθρο 6, παρ. 1, Β. στοιχείο (α) ιιι. του παρόντος Κανονισμού ) 

III 


* Τα τετραγωνίδια συμπληρώνονται από τις υπηρεσίες της Ε.Ε.Τ.Τ. μετά από έλεγχο των εγγράφων και δικαιολσγητικών 


2. Περίπτωση Νομικού προσώπου. 


1. Νομιμοποιητικά έγγραφα της Επιχείρησης, 

(Αρθρο 6, παρ. 1. Β. στοιχείο (β) 1 του παρόντος Κανονισμού) ίΐϋ 

* 

2 , Αντίγραφο ποινικού μητρώου γενικής χρήσης. ρ&Μΐ * 

(για όλα τα πρήσιτιπα πιτνι αναφέρονται ο το άρθρο 6 παρ. Ι.Β. στοιχείο (β) ίί. του παρόντος Κανονισμού ) ί·' Ί 

3. Υπεύθυνη δήλωση Ν. 1599/1986 ότι πληρούται η επαγγελματική ικανότητα : $|| 

των φυσικών προσώπων που ασκούν τη διοίκηση της επιχείρησης. 

(Άρθρο 6, παρ. 1. Β, στοιχείο (β) ίίί, τον παρόντος Κανονισμού) 

* 

4. 1 -ξουσιοδότηση νόμιμου εκπροσώπου. ||| 

(Αρθρο 6, παρ. 1. Β. στοιχείο (β) ίν. του παρόντος Κανονισμού) 

* 


Φ Τα τετραγωνίδια συμπληρώνονται από τις υπηρεσίες της Ε.Ε.Τ.Τ. μετά από έλεγχο των εγγράφων και δικαιολογητικών, 


Ο υπογραφών την αίτηση εκπροσωπώντας την ως άνω επιχείρηση «ιτούμαι στην Ε.Ε.Τ.Τ, 
την χορήγηση Ειδικής Αδειας παροχής ταχυδρομικών υπηρεσιών για τις περιγραφόμενες στο 
Παράρτημα II ταχυδρομικές υπηρεσίες και για το δηλούμενο στο ίδιο Παράρτημα II χρονικό 
διάστημα, σύμφωνα με τον Κανονισμό χορήγησης Ειδικών Αδειών παροχής ταχυδρομικών 
υπηρεσιών και τον Νόμο 2668/1998 όπως ισχύει τροποποιηθείς με τις διατάξεις του Νόμου 
3185/2003. 

Με την παρούσα δηλώνω ρητώς ότι έχω λάβει γνώση της ισχύουσας νομοθεσίας που αφορά 
στον τομέα παροχής ταχυδρομικών υπηρεσιών, ότι τα στοιχεία που περιέχει η αίτηση, τα 
επισυναπτόμενα έγγραφα και τα στοιχεία του Παραρτήματος II είναι αληθή και ότι η 
επιχείρηση την οποία εκπροσωπώ δεσμεύεται να λειτουργεί υπό την κείμενη νομοθεσία και 
τους όρους του παρόντος Κανονισμού χορήγησης Ειδικών Αδειών παροχής ταχυδρομικών 
υπηρεσιών. 


ί .... ί 200. 


Υπογραφή νόμιμου εκπροσώπου 
&. σφραγίδα επιχείρησης. 

ΠΑΡΑΡΤΗΜΑ II σελ. 1/από2 

(Ανήκει στον κανονισμό χορήγησης Ειδικών Αδειών παροχής ταχυδρομικό™ ιιπηρεσιών καιπροσαρτάτοι στην Αίτηση του Παραρτήματος I). 


Α. ΕΠΩΝΥΜΙΑ 


ΣΤΟΙΧΕΙΑ ΕΠΙΧΕΙΡΗΣΗΣ 

_ ΔΙΑΚΡΙΤΙΚΟΣ ΤΙΤΛΟΣ 


Β. ΧΡΟΝΙΚΗ ΔΙΑΡΚΕΙΑ ΑΔΕΙΑΣ. ( Σε ημερολογιακά έτη) 
ΑΠΟ; ” I ΕΩΣ; 


Γ, ΠΑΡΕΧΟΜΕΝΕΣ ΥΠΗΡΕΣΙΕΣ. 

ΑΝΤΙΚΕΊΜΕΝΑ I ΠΕΡΙΣΥΛΛΟΓΉ 


Αντικείμιενα αλληλάρίας 
(έως 2 χιλιόγραμμα) 

(Αρθρο ... κανονισμού )___ 

Εφημερίδες 

(έως 2 χιλιόγραμμα) _ 

Περιοδικά 

(έως 2 χιλιόγραμμα) __ 

Βιβλίο. 

(έως 2 χιλιόγραμμα) __ 

Κατάλογοι 

(έως 2 χιλιόγραμμα) _ 

Δέματα 

(έως 20 χιλιόγραμμα) _ 

Άλλο 

(διευκρινίσατε) 


Άλλο 

(όιευ κ: ρινίσατε) _ 

Δ. ΤΑΧΥΔΡΟΜΙΚΟ ΔΙΚΤΥΟ 


ΤΑΧΥΔΡΟΜΙΚΑ ΚΑΤΑΣΤΗΜΑΤΑ 


Αριθμός Ταχυδρ, 
Καταστημάτων: 


Προσωπικό πλήρους 
απασχόλησης δικτύου: 


ΠΕΡΙΣΥΛΛΟΓΗ 
ΝΑΙ ΟΧΙ 

ΜΕΤΑΦΟΡΑ 

ΝΑΙ ΟΧΙ 


































ΔΙΑΛΟΓΗ ΔΙΑΝΟΜΗ 

ΝΑΤ ΟΧΙ ΝΑΙ ΟΧΙ 



ΚΕΝΤΡΑ ΔΙΑΛΟΓΗΣ. (Κ.Δ.) 



Αριθμός Κ.Δ: 



Προσωπικό μερικής 
απασχόλησης δικτύου: 


Συνολική επι¬ 
φάνεια Κ.Δ: 


Αριθμός επιχειρήσεων χωρίς 
Ειδική Άδεια ενταγμένων στο 


ΜΕΤΑΦΟΡΙΚΑ ΜΕΣΑ ΔΙΚΤΥΟΥ Αυτοκί- Αλλο: 

____ Αίκυκλα: _ νητα: (Αιευκρινίηη* 

ΣΥΝΟΛΙΚΟΣ ΜΗΧΑΝΟΓΡΑΦΙΚΟΣ ΕΞΟΠΛΙΣΜΟΣ ΔΙΚΤΥΟΥ (Σύντομη περιγραφή}: 



Αυτοκί- I 

Άλλο: 

νητα: | 

(Λισ.ικρινίοιϊΐ,-) 

ΠΑΡΑΡΤΗΜΑ 11 2/ από 2 

(Ανήκα στον κανονισμό χορήγησης Ριζικών Δίκιών πηροχης ταχυδρομικών υπηρεσιών και προσαρτάται στην Αίτηση τοιι Παραρτήματος I). 


Ε. ΕΠΙΧΕΙΡΗΣΕΙΣ - ΧΩΡΙΣ ΕΙΔΙΚΗ ΑΑΕΙΑ - ΕΝΤΑΓΜΕΝΕΣ ΣΤΟ ΤΑΧ. ΔΙΚΤΥΟ * 

* ΡπισυνάπτΕται πίνακας όμοιος μς τον κάτωθι ______ < _ 


Α/α 

ΚΙ ΙΩΝΥΜΤΑ 

ΔΙΕΥΘΥΝΣΗ 

(οδός - αριθμός) 

ΠΟΛΤΙ 

Α.Φ.Μ. 


1 . 





1 

2. 






(...) 







ΣΤ. ΤΑΧΥΔΡΟΜΙΚΑ ΚΑΤΑΣΤΗΜΑΤΑ ΕΠΙΧΕΙΡΗΣΗΣ ΚΑΙ ΤΑΧ. ΔΙΚΤΥΟΥ * 


Επισυνά πτεται πίνηκας όμοιος μζ τον κάιοιβι 


Α/α 

ΕΠΩΝΥΜΙΑ 

ΔΙΕΥΘΥΝΣΗ 

(οδός - αριθμός) 

ΠΟΛΗ 

Τ.Κ. 

ΝΟΜΟΣ 

ΕΞΥΠΗΡΕ¬ 

ΤΟΥΜΕΝΟΙ 

ΔΗΜΟΙ 

1. 







2. 







(...) 

__]_ 






** Να αναψέρεται αν το Ταχυδρομικό Κατάστημα ανήκει στην επιχείρηση με την Ειδική Αδεια ή σε άλλη επιχείρηση, 
χωρίς Ειδική Άδεια, που είναι ίΓνταγμένη στο Ταχ. Δίκτυο. 


X. ΚΕΝΤΡΑ ΔΙΑΛΟΓΗΣ ΕΠΙΧΕΙΡΗΣΗΣ ΚΑΙ ΤΟΥ ΤΑΧ. ΔΙΚΤΎΟΥ ΤΗΣ * 

* Επιουνώιτετπι πί νακας όμοιος μο τον κάτίύΟι _____ 


Α/α 

ΕΠΩΝΥΜΙΑ 

ΔΙΕΥΘΥΝΣΗ 

{ο&άς-αριΟμός) 

ΠΟΛΗ 

Τ.Κ, 

ΝΟΜΟΣ 

1. 






2. 






(...) 






[ ΣΥΝΟΛΙΚΟΣ ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ Κ] 

Κ,ΙΝίΤΡΩΝ ΛΙΑΛΟΓΗΣ (Σύντομη πεοινηαιιήϊ 


** Να αναφέρεται αν το Κέντρο Διαλογής ανήκει στην επιχείρηση με την Ειδική Άδεια ή σε άλλη επιχείρηση, χωρίς 
Ειδική Άδεια, που είναι ιν ταγμένη στο Ταχ. Δίκτυο. 


Η. ΛΟΙΠΑ ΕΠΙΣΥΝΑΠΤΟΜΕΝΑ ΣΤΟΙΧΕΙΑ 


1. Τριετές, τουλάχιστον επιχειρησιακό 

Σχέδιο" 

ί 

* 

2, Χάρτης Υποχρεώσεων Καταναλωτή (ΧΥΚ). 
(Άρθρο 18 νόμου 2668/1998). 

* 

3. Περιγραφή λογιστικού συστήματος. 

(Σύμφωνο με Άρθρο 20 νόμου 2668/1998), 


* 

4. Τιμοκατάλογος ταχυδρομικών υπηρεσιών 
ισχύων κατά την υποβολή της αίτησης. 

■ * 


5. Περιγραφή μέτρων της επιχείρησης για τη διασφάλιση των βασικών απαιτήσεων 
παροχής ταχυδρομικών υπηρεσιών 



* Τα τετραγωνίδια συμπληρώνονται από τις υπηρεσίες της Ε.Ε.ΐ.Τ. μετά από έλεγχα των στοιχείων. 

.... / .... / 200 . 

Υπογραφή νόμιμου εκπροσώπου 

& σφραγίδα κπιχείρηιτης. 

Ο Κανονισμός αυτός να δημοσιευθεί στην Εφημερίδα της Κυβερνήσεως. 
Αθήνα, 5 Δεκεμβρίου 2003 
Ο Πρόεδρος 
ΕΜΜ. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














